Для трыццаці юных дапытлівых падлеткаў дзверы ў экалогію расчыніла Домжарыцкая сярэдняя школа Лепельскага раёна Віцебскай вобласці, якая прыняла на сваёй базе юннатаў. Галоўнае, што іх аб’яднала, — гэта жаданне паглыбіцца ў экалогію, папрацаваць у тандэме з лепшымі вучонымі. Усе дзеці — выхаванцы экалагічных цэнтраў, прызёры і пераможцы абласных экалагічных злётаў. Як і ў сваіх цэнтрах, тут яны працуюць у 4 секцыях: энтамалогіі, арніталогіі, глебазнаўства і батанікі.